[{"text_idx": "#000000", "text": "Rohepo\u0308o\u0308ret tehes tuleb sa\u0308ilitada ettevo\u0303tete konkurentsivo\u0303ime\nTulevasi elektriinsenere ootab ees avar to\u0308o\u0308po\u0303ld\nPositron pakub osalejatele inspireerivat tegevust\nValides erialaks energeetika, ei pea sissetuleku pa\u0308rast po\u0303dema\nHuvi energeetika vastu sai alguse Ellamaa elektrijaamas\nInseneeria ei ole ainult meestele"}, {"text_idx": "#000001", "text": "Rohepo\u0308o\u0308ret tehes tuleb sa\u0308ilitada ettevo\u0303tete konkurentsivo\u0303ime"}, {"text_idx": "#000002", "text": "Tulevasi elektriinsenere ootab ees avar to\u0308o\u0308po\u0303ld"}, {"text_idx": "#000004", "text": "Valides erialaks energeetika, ei pea sissetuleku pa\u0308rast po\u0303dema"}, {"text_idx": "#000005", "text": "Huvi energeetika vastu sai alguse Ellamaa elektrijaamas"}, {"text_idx": "#000006", "text": "Inseneeria ei ole ainult meestele"}, {"text_idx": "#000007", "text": "Bioku\u0308tuste tootmine mikro- ja makrovetikatest on perspektiivikas valdkond. Fotod: Maau\u0308likool"}, {"text_idx": "#000008", "text": "Bioku\u0308tuste tootmine mikro- ja makrovetikatest on siinkohal perspektiivikas valdkond. Kuigi ta\u0308na ja\u0308a\u0308b vetikaku\u0308tuse tootmine hinna poolest naftaku\u0308tusele alla, on tehnoloogia arenedes vo\u0303imalik peagi toota rohelist ning ja\u0308tkusuutlikku bioku\u0308tust."}, {"text_idx": "#000009", "text": "Enamiku taastuvast vedelku\u0308tusest moodustab hetkel nn esimese po\u0303lvkonna bioku\u0308tus, biodiisel ja bioetanool, mida toodetakse loomsetest rasvadest ja o\u0303li-, ta\u0308rklise- ja suhkrurikastest kultuurtaimedest. Paraku on energiakultuuride viljelemiseks tarvis po\u0303llumaad, mis kergitab toiduks kasvatavate kultuuride hinda ning to\u0303statab eetilisi ku\u0308simusi. Konkurentsi toidulauaga va\u0308ldib teise po\u0303lvkonna bioku\u0308tus, mille tooraineks on mitteso\u0308o\u0308dav lignotselluloosne biomass (po\u0303llumajandusja\u0308a\u0308tmed, haljastusja\u0308a\u0308gid, ja\u0308a\u0308kpuit jms), ent selle tootmine on hetkel kallis."}, {"text_idx": "#000010", "text": "Teiseks vo\u0303imaluseks vedel- ja gaasku\u0308tuste tootmiseks on mikro- ja makrovetikate kasvatamine. Mikrovetikad ehk mikrofu\u0308u\u0308did on veekogudes ja niisketes kohtades elutsevad mikroskoopilised organismid, mida iseloomustab efektiivne fotosu\u0308nteesivo\u0303ime ning va\u0308ga kiire kasv. Soodsates tingimustes (eelko\u0303ige toitainete ku\u0308lluses) vo\u0303ivad nad lu\u0308hikese aja jooksul oma biomassi mitmekordistada."}, {"text_idx": "#000012", "text": "Mikrovetikaid kultiveeritakse enamasti madalates avatud basseinides vo\u0303i kinnistes fotobioreaktorites. Esimeste eeliseks on nende suhteliselt lihtne konstruktsioon ning madalad ehitus- ja to\u0308o\u0308tamiskulud, kuid biomassi produktsioon on madalam ning ka saastumine vo\u0303o\u0303rorganismidega sagedasem vo\u0303rreldes fotobioreaktoritega. Lisaks ho\u0303lmavad basseinid enda alla suure maa-ala. Kinnised bioreaktorid on ruumikasutuse mo\u0303ttes kompaktsemad, neid on vo\u0303imalik asetada u\u0308ksteise kohale ning produktsioon on parema keskkonnatingimuste kontrolli to\u0303ttu ko\u0303rgem."}, {"text_idx": "#000013", "text": "Samas on bioreaktorite maksumus ma\u0308rksa suurem. Ku\u0308tuse saamiseks mikrovetikamassist on tarvis viimane vesikeskkonnast eraldada, kuivatada ning eraldada o\u0303lid. Kuna enamik mikrovetikao\u0303lidest on triglu\u0308tseriidid, mis ei ole koheselt mootoriku\u0308tusena kasutatavad, tuleb need muundada biodiisliks transesterifitseerimise reaktsiooni abil. Ja\u0308releja\u0308a\u0308vast biomassist on vo\u0303imalik toota etanooli ja biogaasi."}, {"text_idx": "#000014", "text": "Kuna hetkel kasutatakse mikrovetikaku\u0308tuse saamise erinevates etappides fossiilseid ku\u0308tuseid (nt tsentrifuugimine biomassi eraldamiseks jne), ei ole saadav energia positiivse bilansiga. Samuti ei ole selle hind naftal po\u0303hineva ku\u0308tusega vo\u0303rreldes konkurentsivo\u0303imeline. O\u0303nneks on mitmeid viise, kuidas taolise ku\u0308tuse hinda alandada saaks. Na\u0308iteks on vo\u0303imalik biomassist eraldada oomega-rasvhapped, pigmendid jt mikrovetikates sisalduvad ko\u0303rgva\u0308a\u0308rtuslikud ained, mida on vo\u0303imalik kasutada toiduaine-, ravimi- ja kosmeetikato\u0308o\u0308stuses.\nTeiseks variandiks on ku\u0308tust toota vetikamassist, mis ei ole spetsiaalselt selleks eesma\u0308rgiks toodetud."}, {"text_idx": "#000015", "text": "Vetikate abil on vo\u0303imalik puhastada heitvett ning eemaldada korstnagaasist su\u0308sihappegaasi. Nende protsesside tulemusel akumuleerub biomass, mida saabki kasutada kas biodiisli, -etanooli ja/vo\u0303i -metaani tootmiseks. Eesti Maau\u0308likoolis tegeletaksegi muuhulgas korstnagaasi puhastamisvo\u0303imaluste uurimisega mikrovetikate abil. Selle tulemusel saadavast biomassist toodetakse biodiislit ja -metaani. Neid erinevaid mootoriku\u0308tuseid katsetatakse koheselt ka mootorilaboris, et uurida kuidas taastuvad ku\u0308tused mo\u0303jutavad mootorit, po\u0303lemisprotsesse selles ja ka heitgaaside koostist."}, {"text_idx": "#000016", "text": "Perspektiivikaks ku\u0308tuseallikaks on ka makrovetikad ehk hulkraksed vetikad, mis mo\u0303neti meenutavad taimi. Ehkki makrovetikaid kasutatakse toiduks ning mitmete ainete (karrageen, agar jt) tootmiseks, ei ole neid energiasaamise eesma\u0308rgil palju uuritud, kuna need sisaldavad suhteliselt va\u0308he o\u0303lisid."}, {"text_idx": "#000017", "text": "See-eest sisaldavad makrovetikad kuni 60% ulatuses kuivmassist su\u0308sivesikuid, mida on ho\u0303lpsalt vo\u0303imalik\nfermenteerida bioetanooliks vo\u0303i biogaasiks. Makrovetikaid kultiveeritakse enamasti basseinides ja looduslikes veekogudes selleks ettena\u0308htud substraatidel. Lisaks on vo\u0303imalik makrovetikaid kasvatada nt kalafarmide la\u0308heduses, mispuhul kalakasvatuse heitvesi on toitaineteallikaks mikrovetikate kasvuks, hoides kultiveerimiskulusid madalal. Ka makrovetikate puhul on ku\u0308tust vo\u0303imalik toota va\u0308a\u0308rtuslike ainete ekstraheerimisest ja\u0308releja\u0308a\u0308vast biomassist, muutes bioku\u0308tuse hinna veelgi soodsamaks."}, {"text_idx": "#000019", "text": "Elektroonikato\u0308o\u0308stus pakub noortele maailmatasemel praktikakogemust"}, {"text_idx": "#000020", "text": "Valguse tulevik kontoris: nutikas lahendus sa\u0308a\u0308stab silmi ja energiat"}, {"text_idx": "#000021", "text": "iguse liugelaagrid tagavad PowerBully hooldusvaba so\u0303idu"}, {"text_idx": "#000022", "text": "Perefirma suurendab Vossi torupainutuspingi abiga tootmisvo\u0303imekust"}, {"text_idx": "#000023", "text": "Benningi laadijate tootmisja\u0308rgne testimine kuluto\u0303husa iguse robotka\u0308e abil"}, {"text_idx": "#000026", "text": "To\u0308o\u0308stusESTi veebi kasutamist ja\u0308tkates no\u0303ustute ku\u0308psiste kasutamisega. Loe la\u0308hemalt siit."}, {"text_idx": "#000027", "text": "ja ole esimesena kursis to\u0308o\u0308stuses toimuvaga!"}]